
Grozījumi Ministru kabineta 2014. gada 19. augusta noteikumos Nr. 482 "Noteikumi par aizsardzību pret jonizējošo starojumu medicīniskajā apstarošanā"
Izdoti saskaņā ar likuma "Par radiācijas drošību un kodoldrošību"
3.panta trešo daļu
· Izdarīt Ministru kabineta 2014. gada 19. augusta noteikumos Nr. 482 "Noteikumi par aizsardzību pret jonizējošo starojumu medicīniskajā apstarošanā" (Latvijas Vēstnesis, 2014, 165. nr.) šādus grozījumus:
· 1. Izteikt 10.1. apakšpunktu šādā redakcijā:
· "10.1. lai paaugstinātu radiācijas drošības līmeni valstī, sadarbībā ar attiecīgajām profesionālajām organizācijām izstrādā ieteikumus par mācību programmās iekļaujamiem mācību tematiem, kas saistīti ar radiācijas drošību medicīniskajā apstarošanā, tai skaitā kvalitātes nodrošināšanas jautājumiem;".
· 2. Izteikt 10.2. apakšpunktu šādā redakcijā:
· "10.2. apkopo no operatoriem saņemto informāciju par radiodiagnostikas un invazīvās radioloģijas nolūkos veiktas medicīniskās apstarošanas dozu izvērtējumu un, kur tas ir attiecināms, ņem vērā apstarošanai pakļauto personu sadalījumu pēc vecuma un dzimuma, kā arī izstrādā priekšlikumus nosakāmajiem diagnostikas standartlīmeņiem;".
· 3. Papildināt ar 10.5. apakšpunktu šādā redakcijā:
· "10.5. lai aizsargātu pacientus un brīvprātīgos palīgus no nepamatotas apstarošanas, sadarbībā ar profesionālajām organizācijām izstrādā vadlīnijas par diagnostiskās radioloģijas manipulāciju izvēli un veikšanu, kā arī vadlīnijas par brīvprātīgo palīgu aizsardzību medicīniskajā apstarošanā."

